CELEX: C2005/115/52
Language: el
Date: 2005-05-14 00:00:00
Title: Υπόθεση T-105/05: Προσφυγή της Assembled Investments (Proprietary) Limited κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 28 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/29
            
         Προσφυγή της Assembled Investments (Proprietary) Limited κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 28 Φεβρουαρίου 2005
   (Υπόθεση T-105/05)
   (2005/C 115/52)
   Γλώσσα διαδικασίας: η αγγλική
   Η Assembled Investments (Proprietary) Limited, με έδρα το Stellenbosch (Ν. Αφρική) εκπροσωπούμενη από τον P. Hagman, lawyer, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στις 28 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων.
   Αντίδικος ενώπιον του τμήματος προσφυγών ήταν η Waterford Wedgwood Plc, με έδρα το Waterford (Ιρλανδία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών της 15ης Δεκεμβρίου 2004 και να αποφανθεί ότι δεν υφίσταται κίνδυνος συγχύσεως μεταξύ του κοινοτικού σήματος «WATERFORD STELLENBOSCH», για το οποίο κατατέθηκε η υπ' αριθ. 1 438 860 αίτηση καταχώρισης κοινοτικού σήματος και του κοινοτικού σήματος που έχει καταχωρισθεί με αριθμό 397 521·
            
         
               —
            
            
               να αναπέμψει την υπόθεση στο ΓΕΕΑ προς καταχώριση·
            
         
               —
            
            
               να καταδικάσει το καθού ΓΕΕΑ και την καθής-αντίδικο Waterford Wedgwood στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Assembled Investments (Proprietary) Limited
            
         
               Σήμα προς καταχώριση:
            
            
               Το εικονιστικό σήμα «Waterford Stellenbosch» για προϊόντα της κλάσεως 33 (Οινοπνευματώδη ποτά, περιλαμβανομένων των οίνων)
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Waterford Wedgwood Plc
            
         
               Αντιταχθέν δικαίωμα επί σήματος ή σημείου:
            
            
               Το κοινοτικό λεκτικό σήμα «WATERFORD» για προϊόντα και υπηρεσίες των κλάσεων 3, 8, 11, 21, 24 και 34 (Είδη αρωματοποιίας, αιθέρια έλαια, Όργανα κοπής· Λάμπες· Είδη υαλουργίας ...) κοινοτικό σήμα υπ' αριθ. 397 521
            
         
               Απόφαση του τμήματος ανακοπών:
            
            
               απόρριψη της ανακοπής
            
         
               Απόφαση του τμήματος προσφυγών:
            
            
               ακύρωση της προσβαλλόμενης αποφάσεως και απόρριψη της αιτήσεως
            
         
               Λόγοι ακυρώσεως:
            
            
               Παράβαση των άρθρων 8, παράγραφος 1, στοιχείο β', 8, παράγραφος 5 και 74, παράγραφος 2 του κανονισμού 40/94 του Συμβουλίου όσον αφορά το ότι δεν υπάρχει κίνδυνος συγχύσεως μεταξύ των σημάτων και ότι δεν υπάρχει κανένα πειστικό στοιχείο ότι θα επέλθει βλάβη στο προγενέστερο σήμα ή ότι θα επέφερε, αχρεωστήτως, όφελος.